CELEX: 32012R1113
Language: sl
Date: 2012-11-23 00:00:00
Title: Izvedbena uredba Komisije (EU) št. 1113/2012 z dne 23. novembra 2012 o spremembi Uredbe Sveta (EGS) št. 2658/87 o tarifni in statistični nomenklaturi ter skupni carinski tarifi

29.11.2012   
            
            
               SL
            
            
               Uradni list Evropske unije
            
            
               L 329/11
            
         IZVEDBENA UREDBA KOMISIJE (EU) št. 1113/2012
   z dne 23. novembra 2012
   o spremembi Uredbe Sveta (EGS) št. 2658/87 o tarifni in statistični nomenklaturi ter skupni carinski tarifi
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Zaradi pravne varnosti je treba pojasniti področje uporabe kombinirane nomenklature iz Priloge I Uredbe (EGS) št. 2658/87 v zvezi s tarifno podštevilko 2710 20 Olja iz nafte in olja, dobljena iz bituminoznih mineralov, razen surovih, ter proizvodi, ki niso navedeni in ne zajeti na nobenem drugem mestu, ki vsebujejo 70 mas. % ali več olj iz nafte ali olj, dobljenih iz bituminoznih mineralov, če so ta olja osnovne sestavine teh proizvodov, ki vsebujejo biodizel, razen odpadnih olj.
            
         
               (2)
            
            
               V skladu z opombo 5 k tarifnim podštevilkam v Poglavju 27, pojem „biodizel“ pomeni monoalkilne estre maščobnih kislin, ki se uporabljajo kot gorivo, pridobljeno iz živalskih in rastlinskih maščob in olj, uporabljeno ali neuporabljeno.
            
         
               (3)
            
            
               Za uvrstitev proizvodov v tarifno podštevilko 2710 20 je treba določiti vrednost minimalne vsebnosti biodizla iz te podštevilke.
            
         
               (4)
            
            
               Zato je primerno dodatni opombi 2 k poglavju 27 kombinirane nomenklature dodati nov odstavek, ki vrednost minimalne vsebnosti biodizla določa na 0,5 vol. % (določanje po metodi EN 14078).
            
         
               (5)
            
            
               Uredbo (EGS) št. 2658/87 bi bilo zato treba ustrezno spremeniti.
            
         
               (6)
            
            
               Odbor za carinski zakonik ni podal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   V dodatnih opombah k poglavju 27 oddelka V drugega dela kombinirane nomenklature iz Priloge I k Uredbi (EGS) št. 2658/87 se med poved „Taki proizvodi se uvrščajo pod tar. podšt. 2710 19 71 do 2710 19 99 ali 2710 20 90.“ in opombo 3 vstavi naslednja točka (g):
   
               „(g)
            
            
               izraz „vsebuje biodizel“ pomeni, da imajo proizvodi s tarifno podštevilko 2710 20 minimalno vsebnost biodizla, tj. monoalkilnih estrov maščobnih kislin (FAMAE), ki se uporabljajo kot gorivo, in sicer vsaj 0,5 vol. % (določanje po metodi EN 14078).“
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. novembra 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.